Blachmans nye tv-show har vakt stor opsigt og debat. Ikke blot herhjemme, men også hinsidan hos vores svenske naboer.

Nu har svensk TV4 lavet en omvendt 'Blachman'. I talkshowet 'Jenny Strömstedt' var det således en nøgen mand, der var omdrejningspunkt for værtens samtale med The Sounds-forsangeren, Maja Ivarsson, i udsendelsen , der blev sendt sent mandag aften:

- Vi har diskuteret frem og tilbage om programmet 'Blachman'. Det er svært, hvad man skal mene om noget, der er så indlysende. Derfor kom vi på ideén med at vende situationen rundt, forklarer Jenny Strömstedt til 'Aftonbladet'.

Producenten på TV4-programmet 'Jenny Strömstedt', Henrik Johnsson, er meget tilfreds med indslaget dagen derpå.

- Det blev rigtig godt! Det lykkedes os at bevare alvoren og tale om den nøgne krop uden at gøre mennesket til en person. Det var de kvindelige betragteres ansigter og indtryk, som var pointen, og hvordan de efterfølgende oplevede situationen, siger Henrik Johnsson til tvtid.dk.

Rene Fredensborg vurderes af Linse Kessler og Joan Ørting. (PR foto)

Radiostationen 24syv mener dog, at svenskerne har lavet en kopi af et af dets programmer. De sidste tre uger har værten på kulturprogrammet 'AK24syv', Rene Fredensborg, optrådt uden tøj i studiet, mens to markante kvinder har kommenteret synet. I aften kl. 18 var rollen tildelt ingen ringere end Linse Kessler og Joan Ørting.